Karang sebuah tulisan dalam bahasa Betawi yang bernada ekspositori dan panjangnya 1 paragraf.

Di tiap kote di Indonesie, pasti punye gedung bangunan lame nyang bise dikunjungin ame orang umum ato jadi tempat wisate nyang dibuke buat publik. Kalo di Bandung, tekenal namenye Gedung Sate. Gedung enih ude dari 30 Juni 1920. Pembangunannye dimulae pas peletakan batu petame ame Johanna Catherina Coops, wedon tetuanye Bertus Coops, Wali Kote Bandung pas enoh, ame Petronella Roelofsen, nyang ngewakilin Gubernur Jenderal di Batavia. Dulu, enih gedung dibikin tujuannye buat jadi pusat pemerentahan Hindia-Belande gegara Batavia dinilai ude tecemar. Tapi, akhirnye cuman jadi wacana gegara krisis ekonomi pas PD-I belangsung. Terus, mulae 1980, enih gedung akhirnye dipungsiin jadi Kantor Gubernur Jawa Barat, sekaligus tempat wisata nyang tebuka buat umum.